Turističke zajednice iz F BiH dogovarale zajednički nastup na sajmu u Beogradu

Zajedničko učešće svih turističkih zajednica u Federaciji BiH na Beogradskom sajmu turizma u cilju što bolje i kvalitetnije promocije kao uvoda u uspješnu ljetnu turističku sezonu, bila je tema današnjeg sastanka predstavnika kantonalnih turističkih zajednica koji je održan na Vlašiću.

-Pored navedene teme, ostvaren je dogovor o izradi zajedničke digitalne turističke karte F BiH i promocije turističkih potencijala putem zajedničkih promotivnih materijala.- saopćeno je iz Turističke zajednice Srednjobosanskog kantona/Kantona Središnja Bosna.

Na sastanku su prisustvovali direktor i predstavnici Turističke zajednice Kantona Sarajevo, direktor Turističke zajednice HNŽ/HNK, direktor i predstavnici Turističke zajednice Tuzlanskog kantona, te direktor Turističke zajednice grada Bihaća. Domaćin i organizator sastanka bio je Miroslav Matošević, direktor Turističke zajednica SBK/SBK.